แซมี เซย์น
ประวัติมวยปล้ำอาชีพ > ดับเบิลยูดับเบิลยูอี (2013–ปัจจุบัน)

วันที่ 9 มกราคม 2013 มีรายงานว่าเขาได้เซ็นสัญญากับ WWE วันรุ่งขึ้นก็ได้ระบุว่าเขาและ WWE ได้ตกลงที่จะจัดการด้วยวาจาที่จะมีการเซ็นสัญญาหลังจากเขาผ่านการทดสอบทางการแพทย์ ในวันที่ 30 มกราคมมีรายงานว่าเขาได้ผ่านการทดสอบทางการแพทย์ของเขาและเซ็นสัญญาอย่างเป็นทางการกับ WWE วันที่ 13 กุมภาพันธ์ เขาได้เปิดตัวในค่ายพัฒนาทักษะ NXT, แต่ไม่ได้ปล้ำ เขาเปิดตัวขึ้นปล้ำ NXT ครั้งแรกเมื่อวันที่ 7 เดือนมีนาคมในแทมปา, ฟลอริดาโดยปล้ำแท็กทีมภายใต้ชื่อจริงของเขา ต่อมาเขาได้ใช้ชื่อในการปล้ำว่า แซมี เซย์น ใน NXT 21 สิงหาคม แพ้ให้ซีซาโรในแมตช์ชนะ 2 ใน 3 ยกสุดมันส์ NXT Arrival ในปี 2014 ได้แพ้ซีซาโรในการรีแมตช์ ใน NXT TakeOver แพ้ไทเลอร์ บรีซในการหาผู้ท้าชิงอันดับ1 แชมป์ NXT ใน NXT TakeOver: Fatal 4-Way ได้ร่วมสี่เส้าชิงแชมป์ NXT แต่เนวิลล์ก็ป้องกันได้ ใน NXT TakeOver: R Evolution เซย์นสามารถคว้าแชมป์ NXT สมัยแรกได้จากเนวิลล์ หลังแมตช์บรรดาสตาร์ NXT ออกมาร่วมแสดงความยินดีกันมากมายรวมทั้งเควิน โอเวนส์ เพื่อนรักของเซย์นด้วย สตาร์ NXT ช่วยกันแห่เซย์นฉลองแชมป์บนเวทีก่อนจะแยกย้ายกันกลับไป แต่โอเวนส์กลับมาอัดเซย์นแล้วก็จับ Powerbomb ใส่ขอบเวที ทำให้ทั้งคู่เป็นศัตรูคู่แค้นกัน ใน NXT TakeOver: Rival เสียแชมป์ให้กับโอเวนส์ หลังจากครองได้เพียง 62 วัน ต่อมาเซย์นได้รับบาดเจ็บที่ไหล่ระหว่างการปล้ำชิงแชมป์ยูเอสกับจอห์น ซีนาในรอว์ 4 พฤษภาคม 2015 ที่มอนทรีออล ใน NXT TakeOver: Unstoppable ได้รีแมตช์ชิงแชมป์ NXT กับโอเวนส์แต่จบแบบไม่มีผลตัดสิน หลังแมตช์ถูกโอเวนส์อัดซ้ำแต่ซามัว โจได้ออกมาช่วย หลังจากพักเป็นเวลา 7 เดือนก็ได้กลับมาขึ้นปล้ำใน NXT วันที่ 23 ธันวาคม (บันทึกเทปจาก NXT TakeOver: London) ชนะไท ดิลลิงเจอร์
เซย์นได้เซอร์ไพรส์เข้าร่วมรอยัลรัมเบิล (2016)เป็นลำดับที่20 โดยจัดการเหวี่ยงอดีตเพื่อนอย่าง เควิน โอเวนส์ ออกจากเวที ก่อนจะถูกบรอน สโตรว์แมนเหวี่ยงออก รอว์ 7 มีนาคมได้เปิดตัวในค่ายหลักมาอัดโอเวนส์ที่กำลังจะทำร้ายเนวิลล์หลังจากจบแมตช์ ในNXT TakeOver: Dallas ได้ปล้ำอำลาในNXT โดยแพ้ให้กับสุดยอดนักมวยปล้ำญี่ปุ่นอย่างชินซูเกะ นากามูระ 2 วันต่อมาก็ได้ร่วมเรสเซิลเมเนีย ครั้งที่ 32ปล้ำไต่บันได 7 คนชิงแชมป์อินเตอร์คอนติเนนทัลแต่เป็นแซค ไรเดอร์ที่คว้าแชมป์ไปได้ ในเพย์แบ็ก (2016)แพ้โอเวนส์ ในเอ็กซ์ตรีมรูลส์ (2016)แพ้สี่เส้าชิงแชมป์อินเตอร์ ในมันนีอินเดอะแบงก์ (2016)ได้เข้าร่วมมันนีอินเดอะแบงก์แลดเดอร์แมตช์เพื่อกระเป๋าสิทธิ์ชิงแชมป์ WWEแต่เป็นดีน แอมโบรสที่คว้าไปได้ 19 กรกฎาคมได้ถูกดราฟท์ไปสังกัดรอว์ ในแบทเทิลกราวด์ (2016)ชนะโอเวนส์ไปได้เป็นการจบเรื่องราวความแค้นทั้งคู่ รอว์ 12 กันยายนได้เป็นแขกรับเชิญ Highlight Reel ของคริส เจริโค และถูกเจริโคทำร้าย จึงได้เจอกันในแคลชออฟแชมเปียนส์ (2016)แต่ก็แพ้ รอว์ 7 พฤศจิกายนชนะรูเซฟได้สิทธิ์ชิงแชมป์อินเตอร์กับดอล์ฟ ซิกก์เลอร์ของทางฝั่งสแมคดาวน์ แต่ซิกก์เลอร์เสียแชมป์ให้เดอะมิซซะก่อน ทำให้ชิงกับมิซแทนในเซอร์ไวเวอร์ซีรีส์ (2016) สุดท้ายก็ไม่สามารถเอาแชมป์มารอว์ได้ ในโรดบล็อก: เอ็นด์ออฟเดอะไลน์ชนะบรอน สโตรว์แมนโดยปล้ำจนครบเวลากำหนด 10 นาที ก่อนจะแพ้สโตรว์แมนในลาสแมนสแตนดิ้ง รอว์ 23 มกราคมชนะเซท รอลลินส์ได้สิทธิ์เข้าร่วมรอยัลรัมเบิล (2017)โดยออกมาเป็นลำดับที่8แต่ไม่ชนะ รอว์คืนต่อมาชนะแชมป์ยูเอส คริส เจริโคแบบนอกรอบ ทำให้ได้ชิงแชมป์สัปดาห์ถัดมาแต่ไม่สำเร็จ ก่อนจะแพ้ซามัว โจในฟาสต์เลน (2017) รอว์ 27 มีนาคมชนะโอเวนส์ในการเดิมพันอาชีพของเซย์น และได้สิทธิ์ร่วมแบทเทิลรอยัลชิงรางวัลอนุสรณ์สถานอ็องเดรเดอะไจแอนต์ในเรสเซิลเมเนีย ครั้งที่ 33แต่ก็ไม่ชนะ
เมษายน 2017 เซย์นได้ย้ายมาดินแดนแห่งโอกาสอย่างสแมคดาวน์ แต่ก็ไม่ประสบความสำเร็จใดๆ โดยแพ้ 6 เส้าหาผู้ท้าชิงแชมป์ WWE แพ้ชิงกระเป๋าสิทธิ์มันนีอินเดอะแบงก์ (2017) และแพ้แบทเทิลรอยัลหาผู้ท้าชิงแชมป์ยูเอส จนกระทั่งในเฮลอินเอเซล (2017)เซย์นได้กลายเป็นฝ่ายอธรรมครั้งแรกโดยช่วยให้โอเวนส์ชนะเชน แม็กแมนไปได้ 2 วันต่อมาเซย์นออกมาขอบคุณโอเวนส์ที่ทำให้เขาตาสว่าง เขาคิดมาตลอดว่าถ้าเขาพยายามทำตัวเป็นคนดีต่อไปเรื่อยๆ สักวันเขาจะประสบความสำเร็จ แต่สุดท้ายก็ไม่มีอะไรดีขึ้นเลย โดยเฉพาะเชนที่เคยบอกว่าเขาว่าสแมคดาวน์จะปฏิบัติต่อเขาดีกว่ารอว์ แต่สุดท้ายแล้วมันหลอกลวงทั้งสิ้น ทั้งคู่ก็สวมกอดกันและกลับมาคืนดีกัน ในแคลชออฟแชมเปียนส์ (2017)เซย์นและโอเวนส์สามารถรอดพ้นจากการถูกไล่ออกมาได้หลังจากชนะแรนดี ออร์ตันและชินซูเกะ นากามูระโดยมีเชน แม็กแมนและแดเนียล ไบรอันเป็นกรรมการทั้ง2คน ในรอยัลรัมเบิล (2018)เซย์นกับโอเวนส์ได้โอกาสชิงแชมป์ WWEกับเอเจ สไตส์แบบแฮนดิแคป พร้อมประกาศว่าจะเป็นแชมป์ร่วมกันครั้งแรกในประวัติศาสตร์แต่ก็ไม่ได้ คืนเดียวกันเซย์นได้แย่งสิทธิ์ของไท ดิลลิงเจอร์เข้าร่วมรอยัลรัมเบิลเป็นคนที่10 แต่ถูกนากามูระจัดการตกเวทีไป สแมคดาวน์ 6 กุมภาพันธ์ เซย์นต้องเจอกับโอเวนส์เพื่อสิทธิ์ชิงแชมป์ WWEกับเอเจในฟาสต์เลน (2018)ผลปรากฏว่าเอเจมาก่อกวนทำให้ไม่มีการตัดสิน ไบรอันจึงประกาศให้เป็นสามเส้า ก่อนจะกลายเป็นหกเส้าในเวลาต่อมา แต่ก็ไม่สามารถคว้าแชมป์ได้ เพราะเชนมาก่อกวนทั้งเซย์นและโอเวนส์ 2 วันต่อมาเชนได้ประกาศให้เซย์นและโอเวนส์เจอกันในเรสเซิลเมเนีย ครั้งที่ 34ก่อนทั้งคู่จะออกมากระทืบเชนจนเละ สัปดาห์ต่อมาทั้งคู่ได้ถูกไบรอันไล่ออก(ในบท)ก่อนจะโดนกระทืบไปอีกคน สัปดาห์ต่อมาไบรอันประกาศจับคู่กับเชนเจอกับเซย์นและโอเวนส์ที่เรสเซิลเมเนียโดยถ้าพวกเขาชนะก็จะได้รับการจ้างกลับมาสแมคดาวน์ แต่สุดท้ายก็แพ้ทำให้ทั้งคู่ตกงาน
รอว์คืนต่อมาเซย์นกับโอเวนส์ได้มาของานกับ GM ของรอว์ เคิร์ต แองเกิล แต่แองเกิลบอกว่ามีที่ว่างแค่ตำแหน่งเดียวเท่านั้นเลยให้ทั้งคู่เจอกันเพื่อเซ็นสัญญาสังกัดรอว์แต่ก็แพ้นับ 10 ทั้งคู่ทำให้ยังไม่มีใครได้งาน แต่อย่างไรก็ตามในสัปดาห์ต่อมาทั้งคู่ก็ได้รับการเซ็นสัญญาโดย Commissioner ของรอว์ สเตฟานี แม็กแมน ทำให้ทั้งคู่ได้เป็นสตาร์สังกัดรอว์ ในมันนีอินเดอะแบงก์ (2018)เดือนมิถุนายน หลังจากที่แพ้ให้กับบ็อบบี แลชลีย์นั้น เซย์นต้องเข้ารับการผ่าตัดกล้ามเนื้อหัวไหล่ฉีกทั้ง 2 ข้างทำให้ต้องพักการปล้ำเป็นเวลาประมาณ 10 เดือน ก่อนจะกลับมาในรอว์ 8 เมษายน 2019 โดยขึ้นปล้ำแพ้ในการชิงแชมป์อินเตอร์กับฟิน บาเลอร์ หลังแมตช์เซย์นหยิบไมค์มาพูดบอกว่าถึงแม้แฟนๆจะคิดถึงเขาแต่เขาไม่คิดถึงแฟนๆ ในรอว์ 13 พฤษภาคม เซย์นสามารถเอาชนะบรอน สโตรว์แมนไปได้โดยการช่วยเหลือจากแบรอน คอร์บินและดรูว์ แม็กอินไทร์ทำให้เซย์นได้สิทธิ์เข้าร่วมชิงกระเป๋ามันนีอินเดอะแบงก์ 2019 แทนที่ของบรอน แต่ในวันจริงเซย์นได้ถูกทำร้ายเสียสิทธิ์เข้าร่วมชิงกระเป๋า ต่อมาได้ร่วมทีมกับโอเวนส์อีกครั้ง ชนะเดอะนิวเดย์ไปได้ใน Stomping Grounds แต่ไม่นานก็แยกกัน ในปลายเดือนสิงหาคม 2019 เซย์นได้เป็นล่ามหรือผู้จัดการให้กับแชมป์อินเตอร์อย่างชินซูเกะ นากามูระ ต่อมาได้ซีซาโรมาร่วมกลุ่ม หลังจากที่นากามูระเสียแชมป์ให้บรอน สโตรว์แมน ในอิลิมิเนชั่น แชมเบอร์ 2020 เซย์นสามารถคว้าแชมป์อินเตอร์เป็นเส้นแรกในค่ายหลักจากบรอนในแบบแฮนดิแคป 3 ต่อ 1(ร่วมทีมกับนากามูระและซีซาโร)ซึ่งยังเป็นแชมป์เส้นแรกในรอบ 5 ปีของเซย์น แต่ครองได้เพียง 2 เดือนก็ต้องถูกปลดแชมป์เนื่องจากเซย์นปฏิเสธเดินทางมาปล้ำในสถานการณ์ COVID-19
ในเดือนสิงหาคม 2020 เซย์นได้รีเทิร์นปรากฏตัวพร้อมเข็มขัดแชมป์อินเตอร์ของตัวเองและถีบหน้า Helluva Kick ใส่เจฟฟ์ ฮาร์ดีที่เป็นแชมป์อินเตอร์ตัวจริง ใน Clash of Champions 2020 เซย์นสามารถคว้าแชมป์อินเตอร์ได้เป็นสมัยที่2 ในแมตช์สามเส้าไต่บันไดที่มีเจฟฟ์ ฮาร์ดีและเอเจ สไตส์ร่วมปล้ำ ก่อนเสียแชมป์ให้บิ๊กอีในปลายปี 2020 ต่อมาได้เปิดศึกกับอดีตเพื่อนซี้อย่างเควิน โอเวนส์อีกครั้งและเจอกันในเรสเซิลเมเนีย ครั้งที่ 37โดยมีโลแกน พอลเป็นแขกรับเชิญในแมตช์ผลเป็นเซย์นที่แพ้และหลังแมตช์โลแกนถูกโอเวนส์ใส่สตันเนอร์ ในศึกเฮลอินเอเซลเซย์นสามารถเอาชนะโอเวนส์คืนได้ แต่ก็แพ้ให้โอเวนส์ในแบบลาสแมนสแตนดิ้งเพื่อสิทธิ์เข้าร่วมชิงกระเป๋ามันนีอินเดอะแบงก์ ในสแมคดาวน์ 26 พฤศจิกายน 2021 เซย์นได้เป็นผู้ชนะแบทเทิลรอยัลคว้าสิทธิ์ผู้ชิงอันดับ 1 แชมป์ยูนิเวอร์แซลกับโรแมน เรนส์ในสัปดาห์ถัดมา แต่ไม่สามารถคว้าได้เพราะถูกบร็อก เลสเนอร์เล่นงานจนหมดสภาพก่อนเริ่มแมตช์ ในปลายปี 2021 เซย์นได้ชนะแมตช์ Gauntlet 12 คนทำให้ได้สิทธิ์ชิงแชมป์อินเตอร์กับชินซูเกะ นากามูระและยังได้เปิดศึกกับนักแสดงชื่อดังอย่างจอห์นนี นอกซ์วิลล์ ในเดือนกุมภาพันธ์ 2022 สามารถคว้าแชมป์เป็นสมัยที่ 3 ได้สำเร็จ แต่ไม่นานก็เสียแชมป์ให้ริโคเชต์หลังจากครองได้ 3 สัปดาห์ (2 สัปดาห์ตามเวลาออกอากาศ) จากการก่อกวนของนอกซ์วิลล์ ก่อนจะท้าเจอกับนอกซ์วิลล์ในเรสเซิลเมเนีย ครั้งที่ 38รูปแบบไม่มีกฎกติกาซึ่งเซย์นเป็นฝ่ายแพ้จากการช่วยเหลือของกลุ่ม Jackass เพื่อนของนอกซ์วิลล์
หลังจบจากเรสเซิลเมเนียเซย์นได้มีบทบาทเข้าร่วมเป็นสมาชิกกิตติมศักดิ์ของกลุ่มเดอะบลัดไลน์ นำโดย โรแมน เรนส์ (หัวหน้า, แชมป์อันดิสพิวเต็ดยูนิเวอร์แซล), พอล เฮย์แมน (ผู้จัดการ), ดิอูโซส์ (จิมมี อูโซ และ เจย์ อูโซ, แชมป์อันดิสพิวเต็ดแท็กทีม) และโซโล ซิโกอา และด้วยความเล่นมุกตลกของเซย์นจนสมาชิกบลัดไลน์หลุดขำออกจอ ทำให้เป็นที่นิยมชื่นชอบของแฟนๆ จนกระทั่งในรอยัลรัมเบิล 2023 เซย์นได้ทรยศต่อกลุ่ม Bloodline โดยการช่วยเหลือเควิน โอเวนส์เพื่อนสนิทของเขาจากการรุมทำร้ายของบลัดไลน์ และได้กลับมาเป็นธรรมะครั้งแรกนับตั้งแต่ปี 2017 โดยซีนดราม่านี้ยังได้คะแนนจาก Dave Meltzer ถึง 5 ดาวและเป็นหนึ่งในเนื้อเรื่องที่ดีที่สุดใน WWE เซย์นได้ท้าชิงแชมป์โลกกับเรนส์ในศึกอิลิมิเนชั่น แชมเบอร์ที่มอนทรีออล, แคนาดาบ้านของเซย์น แต่ไม่สามารถคว้าแชมป์ได้ ต่อมาเซย์นจึงไปขอร้องโอเวนส์ร่วมทีมกันเพื่อล้มอูโซส์ซึ่งตอนแรกโอเวนส์ปฏิเสธก่อนที่จะได้โคดี โรดส์มาเป็นกาวใจช่วยให้ทั้งคู่ร่วมทีมกันได้อีกครั้งและท้าชิงแชมป์อันดิสพิวเต็ดแท็กทีมกับอูโซส์ในคู่เอกของเรสเซิลเมเนีย ครั้งที่ 39คืนแรกและสามารถคว้าแชมป์ได้สำเร็จ นอกจากนี้ยังเป็นแมตช์แท็กทีมคู่เอกเรสเซิลเมเนียครั้งแรกนับตั้งแต่ครั้งที่ 1 และยังเป็นครั้งแรกที่มีการชิงแชมป์แท็กทีมเป็นคู่เอก ก่อนจะเสียให้กับสมาชิกเดอะ จัดจ์เมนท์ เดย์อย่างฟิน บาเลอร์และแดเมียน พรีสต์หลังครองเป็นเวลา 154 วัน ในเดือนตุลาคม 2023 โอเวนส์ได้ถูกเทรดไปสแมคดาวน์แลกกับเจย์ อูโซที่มาอยู่รอว์ทำให้เซย์นต้องแยกทีมกับโอเวนส์และกลับมาเป็นศิลปินเดี่ยวอีกครั้ง
ในรอว์ 11 มีนาคม 2024 เซย์นได้เป็นผู้ชนะ Gauntlet Match ได้สิทธิ์ชิงแชมป์อินเตอร์กับกุนเธอร์ในเรสเซิลเมเนีย ครั้งที่ 40และสามารถคว้าแชมป์ได้อีกครั้งเป็นสมัยที่ 4 หยุดสถิติการครองแชมป์อินเตอร์ที่ยาวนานสุดของกุนเธอร์ 666 วันและยังเป็นคนแรกที่สามารถจับกดกุนเธอร์นับ 3 ได้ในแมตช์เดี่ยวค่ายหลัก ในรอว์ 15 เมษายนที่มอนทรีออลบ้านเกิดเซย์นได้มอบโอกาสในการชิงแชมป์อินเตอร์ให้กับแชด เกเบิลก่อนที่จะสามารถป้องกันแชมป์ได้ หลังแมตช์เกเบิลได้กลายเป็นฝ่ายอธรรมและลอบทำร้ายต่อหน้าภรรยาของเซย์น ในศึกคิงออฟเดอะริงเอาชนะแชด เกเบิลและบรอนสัน รีดป้องกันแชมป์ไปได้แบบสามเส้า ในแคลชแอทดิแคสเซิลป้องกันแชมป์กับเกเบิลเอาไว้ได้สิ้นสุดเรื่องราวทั้งคู่ ในมันนีอินเดอะแบงก์ป้องกันแชมป์เอาไว้ได้จากบรอน เบรกเกอร์ ก่อนจะเสียแชมป์ให้เบรกเกอร์ในซัมเมอร์สแลม 2024 จบการครองแชมป์ไว้ที่ 119 วัน ในศึกเซอร์ไวเซอร์ซีรีส์ วอร์เกมส์ 2024 ที่แคนาดา เซย์นได้รวมทีมกับบลัดไลน์ออริจินัลและซีเอ็มพังก์เอาชนะทีมบลัดไลน์ของโซโล ซิโกอาและรอนสัน รีดไปได้ทำให้เซย์นยังคงสถิติไร้พ่ายในวอร์เกมส์ 3 ปีติดต่อกัน ในเดือนกุมภาพันธ์ 2025 เซย์นได้ถูกเพื่อนซี้เควิน โอเวนส์ลอบทำร้ายเพราะไม่ช่วยให้โอเวนส์คว้าแชมป์โลก WWE จากโคดี โรดส์ก่อนจะถูกใส่ท่า Package Piledriver จนบาดเจ็บหนักที่คอ เซย์นแค้นมากจึงขอท้าโอเวนส์สู้กันในกติกา Unsanctioned ในศึกอิลิมิเนชั่น แชมเบอร์ที่โทรตอนโต ซึ่งผลคือโอเซนส์เป็นฝ่ายคว้าชัยไปได้